KÍF vann tryggan sigur á Team Klaksvík í kvøld, úrslitið gjørdist 30-20, KÍF hevur harvið ota seg uppá næstovasta pláss í FTZ-deildini. Team Klaksvík legði hart út í dystinum í Kollafirði í kvøld, tá í 5 minuttir vóru leiktir, tá førdi Team Klaksvík 4-2, men so tók KÍF yvir, hálvleiksstøðan var 16-10 til KÍF og í seinna hálvleiki fekk KÍF 14 mál og klaksvíksingarnir 10, soleiðis at endaliga støðan gjørdist 30-20 til KÍF. Í Vestmanna vann H71 27-23 á VÍF. KÍF nýtti leiðsluna í kvøld til at lova fleiri ungum leikarum á vøllin.